ভারতীয় মহিলা লিগ

ভারতীয় মহিলা লিগ (ইংরেজি: Indian Women's League) বা সংক্ষেপে আইডব্লিউএল (IWL) হল ভারতীয় ফুটবলে মহিলাদের শীর্ষ স্তরের পেশাদার ফুটবল লিগ। এটি হিরো মোটোকর্পের সাথে স্পনসরশিপ সম্পর্কের জন্য হিরো ইন্ডিয়ান উইমেনস লিগ নামে পরিচিত। ২০১৬ সালে প্রতিষ্ঠিত, বর্তমানে সারা দেশ থেকে মোট ৭টি দল এই লিগে অংশগ্রহণ করে। প্রতিযোগিতাটি ২০১৪ সাল থেকে পরিকল্পনা করা হয়েছিল এবং ২০১৬ সালে প্রতিষ্ঠিত হয়েছিল, প্রথম মৌসুম অক্টোবর ২০১৬ থেকে কটকে শুরু হয়েছিল। ভারত জাতীয় দলের খেলোয়াড়দের দক্ষতা ও খেলোয়াড় নির্বাচন বাড়ানোর লক্ষ্যে মহিলাদের জন্য ভারতের প্রথম পেশাদার ফুটবল লিগ হিসেবে লিগটি চালু করা হয়েছিল। ২০১৯-২০ সাল থেকে, যে ক্লাবগুলি চ্যাম্পিয়ন হয়েছে তাদের এএফসি মহিলা ক্লাব চ্যাম্পিয়নশিপে খেলার সুযোগ দেওয়া হয়েছে, যা এশিয়ার শীর্ষ স্তরের মহিলা ক্লাব ফুটবল প্রতিযোগিতা৷ এখন পর্যন্ত ৫টি ক্লাব চ্যাম্পিয়ন হয়েছে : ইস্টার্ন স্পোর্টিং ইউনিয়ন, রাইজিং স্টুডেন্টস ক্লাব, সেতু, ওড়িশা এবং গোকুলাম কেরালা। এর মধ্যে গোকুলাম কেরালা সর্বোচ্চ ৩টি চ্যাম্পিয়নশিপ ট্রফি জিতেছে। ২০১৬–১৭ থেকে ২০২১–২২ মৌসুম পর্যন্ত প্রতিযোগিতার বিন্যাস প্রাথমিক মৌসুম থেকে পরিবর্তন হয়েছিলো, তবে বেশিরভাগই নক-আউট টুর্নামেন্ট হিসাবে খেলা হয়েছিল যেখানে ৪টি দল একক রাউন্ড-রবিন বিন্যাসে খেলা গ্রুপ পর্বের মাধ্যমে একক-লেগ সেমি-ফাইনালের জন্য যোগ্যতা অর্জন করেছিল এবং শেষ পর্যন্ত একটিকে বিজয়ী দল হিসেবে ঘোষণা করা হবে। ফাইনালে জিতে যায় তারাই হবে চ্যাম্পিয়ন। বর্তমানে, প্রতিযোগিতাটি একক ভেন্যুতে খেলা ১২টি রাউন্ডের একক রাউন্ড-রবিন লিগ বিন্যাস অনুসরণ করে। নিজ নিজ রাজ্যের টুর্নামেন্টের বিজয়ীদল, পূর্ববর্তী মৌসুমের শীর্ষ চারটি দল সহ, লিগে সরাসরি যোগ্যতা অর্জন করেছিলো। ২০২৩–২৪ মৌসুম থেকে একটি দ্বৈত রাউন্ড-রবিন বিন্যাসে খেলা হয়, প্রতিটি ক্লাব অন্য দুইবার খেলে, একবার ঘরে এবং একবার বাইরে, মোট ১২টি ম্যাচের জন্য। এটি প্রথম আইডব্লিউএল সিজন যা হোম এবং অ্যাওয়ে ভিত্তিতে খেলা হয়, কারণ এখন পর্যন্ত সমস্ত মৌসুম কেন্দ্রীভূত ভেন্যুতে অনুষ্ঠিত হয়েছিলো। ভারতীয় মহিলা লিগ দ্বিতীয় ডিভিশন চালু হওয়ায় আগের মৌসুমের ১৬টির মধ্যে গ্রুপ পর্বে বিদায় নেওয়া ৮টি ক্লাব ২য় ডিভিশনে অবনমিত হয়। লিগের প্রথম চারটি মৌসুম টিভি সম্প্রচারের অভাব ছিল এবং ম্যাচগুলি ইউটিউব চ্যানেল এবং ভারতীয় ফুটবলের ফেসবুক পেজে সরাসরি সম্প্রচার করা হয়েছিল । ভারতীয় ফুটবলের টুইটার প্রোফাইলেও ম্যাচের লাইভ আপডেট পাওয়া যায় । ২০২২ সালে, এআইএফএফ আইডব্লিউএল- এর পঞ্চম আসর সম্প্রচারের জন্য ইউরোস্পোর্টের সাথে একটি চুক্তিতে পৌঁছেছিল, কিন্তু মোট ৬৬ টি ম্যাচের মধ্যে মাত্র ৩০ টি ম্যাচই সম্প্রচার করা হয়েছিল। গোকুলাম কেরালা এইচওপিএস সেতু ইস্টবেঙ্গল কিকস্টার্ট ভুবনেশ্বর ভুবনেশ্বরের দল: ওড়িশা স্পোর্টস ওড়িশা ক্লাবটি তামিলনাড়ুতে অবস্থিত তবে স্টেডিয়ামগুলি অনুপলব্ধতার কারণে ২০২৩-২৪ মৌসুমে গোয়ায় তার হোম ম্যাচগুলি খেলবে। ২৪ মার্চ ২০২৪ পর্যন্ত হালনাগাদকৃত। ১৪ ফেব্রুয়ারি ২০২০ পর্যন্ত হালনাগাদকৃত। ভারতে ফুটবল ভারতে খেলাধুলা Puri, Rohan (২১ এপ্রিল ২০১৬)। "Women's football league from October"। Times of India। ২৬ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২২ এপ্রিল ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Thomas, Nevin (১ ফেব্রুয়ারি ২০১৭)। "Indian Women's League: A new dawn"। The Hindu। Sportstar। সংগ্রহের তারিখ ৪ মে ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Indian Women's League to kickstart on April 15 on Eurosport India"। The Times of India। ১৩ এপ্রিল ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Eurosport India to broadcast Hero Indian Women's League 2021-22"। Best Media Info। ১৩ এপ্রিল ২০২২। সংগ্রহের তারিখ ৪ মে ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) প্রাতিষ্ঠানিক ওয়েবসাইট, দ্য-এআইএফএফ.কম (ইংরেজি ভাষায়)